Tusna-agi ur terri ara lwelha ɣer uḍris aseklan s timad-is, teqqim kan tettezzi ɣef wayen yerzan aḍris, amaru akked waddad-is anefsi agensay. Seg aya banen-d imssulɣa irusiyen i iɛarḍen ad d-fken tulmisin i weḍris aseklan, ur bɣin ara ad d-seggzin aḍris n tsekla s tmental yerzan timetti, am umezruy neɣ tusna n tmetti , sbaɛden tamuɣli-agi neɣ tiẓri-agi , ɣur-sen aḍris aseklan ad d-yili d iman, ulac d acu ara t-id-ikecmen, lameɛna llan kra yiferdisen i yettwalin aḍris deg ugensay-is, i yettmuddun tallalit i kra n tewsatin d yimusuyen i yesnarnayen tasekla.